Сценарио за Светосавску академију, 29. 1. 2016.

Бонди и Монтрој певају песму „Љубав” Ђуре Јакшића

Жубор вода шљунком тече,  
хуји шумица,  
а на небу звезда трепти,  
Звезда даница.  
  
Срце моје игра, бије,  
све се превија –  
чини ми се, душо моја,  
да је Србија!  
  
А од оне звезде сјајне  
чиниш ми се ти,  
пак бих ишо – ишао бих  
звезде љубити...

Бонди

Теодор (Свети Сава) у костиму излази испред олрата и разговара са хором, који му вишегласно одговара на питања.

***Свети Сава и ђаци***

Ко ме то призива, ко ми име слави,

Ко ми уз молитву сада свећу пали?

Ми, ми, српски ђаци, са родитељима,

и драгим гостима, пуно нас ту има.

Јесте ли сви вредни, слободни и добри?

Јесмо, Свети Саво, јер твој дух нас бодри.

Јесте ли поштени, несебични, чили?

Јесмо, светитељу, одувек смо били.

Јесте ли љубазни, смерни, добри ђаци?

Јесмо, свети оче, са књигом смо јачи.

Да ли српски језик, вредно попут мрава,

ви верно чувате од зла заборава?

(Тајац)

Нешто вас упитах, а одговор не чух –

Чувате ли језик, као бит најпречу?

(Тајац. Свети Сава се окреће публици:)

Док постоји српски – дотле Срба има,

а српски постоји, дуго, вековима.

Причањем на српском поштујете претке,

што су храбро ишли кроз сабље и метке.

(Окреће се хору:)

Знам да сваком од вас, у оку засија,

када год чујете нежну реч: Србија.

Чуваћемо језик, ћирилицу, српство –

дајемо ти данас обећање чврсто!

Обервилије

Огњен (чита): Пре више од осам векова на мрачном средњевековном небу Балкана,

као блистава звезда засјао је лик Растка Немањића – Светог Саве, и блиста, ево,

истим сјајем и дан данас. Дошао је међу Србе као благослов, да их научи, излечи,

оснажи – очовечи. Живи у сваком од нас тихо и скромно – када смо племенити, вредни

и душевно усмерени.

Матеја (чита): Са Светим Савом почиње једна наша велика културна епоха, која се назива

Немањићка , а могла би се назвати и светосавска јер он је прави пример живота

посвећеног духовним вредностима.

Лена: Где год има српско дете венац славе данас плете,

Где се српски пише збори, тамо свећа данас гори.

Где су српске цркве, школе, данас Српчад бога моле

Да им пружи руку свету, да достигну жељну мету.

Валентина: Славе деца своју славу, царског сина - Светог Саву.

Лица су им пуна миља ,јер их Светац благосиља.

Огњен: Свети Сава је био мудар и вешт државник и много је учинио за уједињење,

јачање и очување младе српске државе. Први је српски књижевник и први законодавац.

Матеја: Свети Сава је био градитељ и обновитељ манастира и први поглавар Српске

православне цркве.

Теа: Свети Саво, наша славо, ти си увек наша нада,

Па и онда кад највише твоја српска црква страда.

Луна: Вера наша, црква наша, остала је увек иста.

Она учи људе добру,

Верно служи Бога Христа.

Војислав: И Срби су твоји исти,

Тебе славе, тебе воле,

И Господа свога служе,

И њему се увек моле.

Огњен: Од изузетне је важности просветни рад Светог Саве. Он је први и прави народни учитељ и заштитник српске писмености и српских школа. Његов пут православља је пут којим ваља ићи.

Матеја и Огњен: Путује без пута и пут за њим рађа.

Огњен: Од Светог Саве па до данашњег дана у српском народу се негују веровања и лепи обичаји. Сава је народ учио да буде чврст у својој вери, да чува кумство, побратимство и сродство.

Матеја: Само Срби имају своју крсну славу, дан када се окупља родбина и фамилија, када се сече славски колач и чита славска молитва.

Дејан: Свети Саво,светитељу наш , кличемо ти сви у глас!

Путем твојим ходимо, мисли твоје следимо и сви ти се дивимо.

Стазе су твоје љубави пуне, поштења и честитости.

Милан: Свети Саво , просветитељу наш, молимо се, улиј снаге ти за нас!

Твоја дела, знана и незнана, у легенде се пренела...

Растко Немањић, ујединитељ српског рода, просветитељ и архиепископ.

Цркве је градио, веру проповедао...

Генерације се напајаше са његовог извора мудрости, истине и поштења.

Стефан: Свети Саво, оче наш, кличемо ти сви у глас!

Завешта нам да будемо сложни, честити и часни.

И на Савин и наш дан, желим да кликнем, раширим крила и загрлим народ сав,

како си нас ти, учитељу, и учио...

Виктор: Вера не зна шта је мржња, шта самоћа, шта досада,

Вера диже, вера крепи, ко верује не пропада.

Уна П16 *Савин монолог*, Д. Максимовић

Јована Бонди (пева) *Ко удара тако позно*

Иври сир Сен

***Четири свеће***

У1 Максим: У соби су гореле четири свеће. Владала је тишина, тако да је њихов разговор могао јасно да се чује. Прва свећа је рекла:  
  
У2 Димитри: **ЈА САМ МИР!**Ипак, људи не успевају да ме одрже. Верујем да ми не преостаје ништа друго, него да изгорим до краја...   
  
У3 Елена: **ЈА САМ ВЕРА!**На жалост, примећујем да сам малом броју људи потребна. Чини ми се да људи не жeле да знају за мене...Онда, нема више смисла да наставим да горим.   
  
У4 Нина: **ЈА САМ ЉУБАВ!**Веома сам се растужила.Немам снаге да останем упаљена. Људи не обраћају пажњу на мене, не схватају колико сам важна.   
  
У1 Максим: Не чекајући више, и трећа свећа се угаси. Изненада, у просторију уђе дечак и угледа три угашене свеће. Уплашен од мрака рече плачним гласом:  
  
У5 Иван: Ма, шта то радите? Морате остати упаљене, ја се бојим мрака!

У6 Тимео: Ми се бојимо мрака!  
  
У7 Кристина: Не плаши се, мило моје! Не плачи. Док год ја горим, увек ћемо моћи да упалимо преостале три свеће, јер... **ЈА САМ НАДА!**

(Свећа наде поново упали остале три свеће.)  
  
Сви: Свако од нас треба да зна да нада доноси веру, мир и љубав.

***Свети Сава српску земљу види као књигу***

Елена: Свети Сава надгледа са висине. Он српску земљу види као књигу.

Кристина: Кад види да некоме треба помоћ, он се тамо запути. Понекад прелети, понекад коракне са планине на планину.

Никола Ф: Да се од тога свет не би плашио, он се претвори у бели облак, или у сазвежђе. Кад стигне, претвори се у обичног путника. А свети штап претвори у пастирску тојагу.

Кристина: Саветује: „Право ходај на ногама својим и путеве своје исправљај“

***Како је манастир Студеница добио име***

Андрија: Растку је било дванаест година кад су га повели да гледа подизање манастира. Немања, његов отац, градио је задужбину.

Димитрије: Гледао је дечак веште мајсторе и снажне руке које клешу камен, секу дрвене греде, мешају малтер.

Андрија: У једном тренутку, дечак Растко рече да ће мајсторима донети воде.

Димитрије: Сви се зачудише. Зар принц да иде по воду?

Никола Ф: Одакле ти ова вода, синко?

Никола М: Са оног извора, одакле се доноси.

Никола Ф: Ова твоја вода хладнија је од оне што друга деца доносе.

Никола М: То је вода студеница, са извора Студенице.

Андрија: Отад се овај извор зове Студеница, и она река испод брда Студеница.

Димитрије: И онај манастир који подиже Стефан Немања зове се Студеница.

***Кућа остаје деци, црква народу***

Димитри (чита): Кад човек зида кућу, не зида је за себе, него за своју децу и унучад. Тако настаје породица и домаћинство.

Кад владар зида цркву, не зида је за себе, ни за своје синове, ни за унучад, него за народ који ће је кроз векове походити. Тако се ствара држава.

Кућа је оно што остаје после човека.

Црква је оно што остаје после владара.

Кућа остаје деци, црква народу.

Филм *„Светосавље –мир који се чује“*